Държавен вестник, бр. 42, 2011 г., стр. 11

БРОЙ  42	
Д Ъ Р Ж А В Е Н  В Е С Т Н И К 	
СТР.  11  
на работа и дейността на Център „Фонд за 
асистирана репродукция“.
§ 7. В чл. 11 се създава изречение второ: 
„Лечебните заведения се проверяват планово 
най-малко веднъж годишно.“
§ 8. Член 12 се изменя така:
„Чл. 12. Директорът на фонда представя на 
министъра на здравеопазването тримесечни 
анализи за разходването на средствата на 
фонда в срок до 20-о число на месеца, след­
ващ тримесечието, както и ежегоден отчет 
за дейността на фонда до 20 февруари на 
следващата година.“
Заключителна разпоредба
§ 9. Постановлението влиза в сила от деня 
на обнародването му в „Държавен вестник“.
За министър-председател: 
Симеон Дянков
Главен секретар на Министерския съвет:
Росен Желязков
6423
ПОСТАНОВЛЕНИЕ № 150
ОТ 26 МАЙ 2011 Г.
за предоставяне на допълнителни средства от 
централния бюджет за 2011 г. по бюджета на 
Министерството на външните работи
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да пре­
достави от централния бюджет по бюджета 
на Министерството на външните работи за 
2011 г. допълнителни средства в размер до 
1 536 000 лв. за отпечатване на визови сти­
кери от сегашния образец с цел осигуряване 
нормалната работа на консулските служби до 
края на летния туристически сезон на 2011 г.
Чл. 2. Министърът на финансите да из­
върши съответните промени по бюджета на 
Министерството на външните работи за 2011 г.
Заключителни разпоредби
§ 1. Постановлението се приема на осно­
вание чл. 28, ал. 1 и чл. 34, ал. 1 от Закона 
за устройството на държавния бюджет.
§ 2. Изпълнението на постановлението 
се възлага на министъра на финансите и на 
министъра на външните работи.
§ 3. Постановлението влиза в сила от деня 
на обнародването му в „Държавен вестник“.
За министър-председател: 
Симеон Дянков
Главен секретар на Министерския съвет:
Росен Желязков
6424
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
ПРАВИЛНИК
за устройството и дейността на Стационарната 
комуникационна и информационна система 
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устрой­
ството и дейността на Стационарната ко­
муникационна и информационна система 
(Стационарна КИС).
Чл. 2. (1) Стационарната КИС е военно 
формирование за осъществяване на комуни­
кационно-информационната поддръжка на 
въоръжените сили с личен състав и предос­
тавените им ресурси, на Министерството на 
отбраната с другите ведомства и за осигуря­
ване експлоатацията и поддръжката на ин­
формационната среда в интерес на отбраната 
и сигурността на страната.
(2) Стационарната КИС е юридическо 
лице със седалище София, бул. Ген. Тотлебен 
34, второстепенен разпоредител с бюджетни 
кредити към министъра на отбраната.
Чл. 3. Дейността на Стационарната КИС 
се осъществява в съответствие със Закона за 
отбраната и въоръжените сили на Република 
България (ЗОВСРБ), Правилника за прила­
гане на Закона за отбраната и въоръжените 
сили на Република България (ППЗОВСРБ), 
Кодекса на труда (КТ), законодателството и 
актовете на министъра на отбраната. 
Чл. 4. (1) Стационарната КИС осигурява 
единна информационна среда, постоянна ра­
ботоспособност и експлоатационна готовност 
на стационарните комуникационно-информа­
ционни възли. 
(2) Стационарната КИС поддържа го­
товност за предоставяне/поемане на ресурс 
от обществените електронни съобщителни 
мрежи на оператори в страната за нуждите 
на въоръжени сили от страните – членки на 
Организацията на Северноатлантическия 
договор (НАТО).
(3) Стационарната КИС предоставя на 
стационарните пунктове за управление тех­
нически възможности за привързване към 
Интегрираната комуникационно-информа­
ционна система за управление на страната 
(КАС) и за осигуряване на комуникационен 
пренос между тях и осигурява поддръжката 
на комуникационния ресурс на Съвместното 
командване на силите и видовете въоръжени 
сили.